**Spiseforstyrrelsesbehandling. Barne- og ungdomspsykiatrisk seksjon – døgnpost.**

**Innleggelse:** Alvorlig spiseforstyrrelse er en ubuden gjest som flytter inn til hele familien, og derfor må hele familien involveres i all behandling. Noen ganger er situasjonen så alvorlig at det kreves innleggelse i vår døgnseksjon for å ivareta liv og helse. Innleggelser i døgnseksjonen bør imidlertid være så korte og effektive som mulig, sånn at den unge og familien kan få muligheten til å fortsette ordinær behandling mens man bor hjemme. Kroppen har desperat behov for næring ved undervekt, og derfor er det hovedprioritet ved innleggelse. Vi følger de nasjonalfaglige retningslinjene for behandling av alvorlige spiseforstyrrelser som Helsedirektoratet har bestemt.

**Foreldrebetydning:** Mange foreldre eller andre omsorgspersoner har en forventning om at når det kommer til spesialisthelsetjenesten med sitt barn skal spesialistene overta og gjøre barnet friskt. I BUPA Vestfold har imidlertid foreldrene eller foresatte en sentral rolle i behandlingen, og foreldre eller andre omsorgspersoner blir derfor innlagt sammen med barnet. Foreldrene eller foresatte vil ha hovedansvar for gjennomføring av alle måltider, men det vil alltid være tilgjengelige miljøterapeuter som skal gi støtte og veiledning til foreldre/ foresatte i krevende situasjoner. BUPA Døgn har selvfølgelig ansvar for alle medisinske prosedyrer, og foreldre har ansvar for å gi god omsorg, kjærlighet og støtte til sitt barn.

**Mål for innleggelsen på en døgnseksjon ved alvorlig spiseforstyrrelse er:**

\* Reduksjon av undervekt for å redde liv (0,7 til 1,5 kg vektøkning per uke).

\* Øke foreldrekompetanse i måltidsituasjoner og styrke foresatte slik at familien blir i stand til å ta imot behandling på et annet nivå, samt å gjennomføre måltider etter utskrivelse.

\* Begrense aktivitet og oppkast.

**Varighet:** Varighet av en innleggelse ved alvorlig undervekt er estimert til å vare 6-8 uker, og her er forvern, somatisk stabilisering og vektøkningsfase regnet med. Det forventes at familien så rakt som mulig, og senest etter at pasienten er somatisk stabilisert (som oftest i løpet av den første uken av innleggelsen), reiser hjem i helgene for gjennomføring av måltider hjemme.

**Regler:** Vi har strenge regler når det gjelder behandling av alvorlig undervekt, nettopp fordi kreftene i en alvorlig spiseforstyrrelse er så sterke. Det er hyppige veiinger, måltider gjennomføres til faste tider og i henhold til kostplan, det er strenge begrensninger på aktiviteter og det er hviletid etter alle måltid. Dette er for å hjelpe kroppen til bedring.

**Behandlingskompetanse:** BUPA Døgn har høyt utdannede og erfarne ansatte. Hos oss finner du sykepleiere, sosialfaglig utdannede, leger, psykologer, vernepleiere og pedagoger. Vi har trenet oss på døgnbehandling av alvorlig spiseforstyrrelse gjennom mange år. Vi er til å kunne stole på, selv om kreftene i en alvorlig spiseforstyrrelse gjerne vil splitte og så tvil om det. Snakk med oss hvis du er i tvil!